b'\n_START_ARTICLE_\nBernardino Drovetti\n_START_SECTION_\nJaunyst\xc4\x97\n_START_PARAGRAPH_\nDrovetti gim\xc4\x97 Barbanijoj, Pjemonto \xe2\x80\x93 Sardinijos karalyst\xc4\x97je. Jo t\xc4\x97vas buvo D\xc5\xbeord\xc5\xbeio Francisko Drovetti, o motina Ana Vacca Vittoria. Jo vyresnis brolis D\xc5\xbeiuzep\xc4\x97 buvo teisininkas, o jaunesnysis Luid\xc5\xbeis \xe2\x80\x93 kunigas. Nieko ne\xc5\xbeinoma apie jo seser\xc4\xaf. Drovetti mok\xc4\x97si College della Provincie, Italijoje ir taip pat Turino universitete studijavo teis\xc4\x99._NEWLINE_1796 m. Pjemonto \xe2\x80\x93 Sardinijos karalyst\xc4\x97 buvo u\xc5\xbeimta Napoleono, tod\xc4\x97l Drovetti \xc5\xa1eima tapo Pranc\xc5\xabzijos pilie\xc4\x8diais. Po Turino universiteto baigimo jis \xc4\xafstojo \xc4\xaf armij\xc4\x85 kaip husaras. 1801 m. pavasar\xc4\xaf Drovetti buvo karo ministras Pjemonte. V\xc4\x97liau tais pa\xc4\x8diais metais tapo Turino teis\xc4\x97ju.\n_START_SECTION_\nEgiptas\n_START_PARAGRAPH_\n1803 m. Napoleonas i\xc5\xa1siunt\xc4\x97 j\xc4\xaf ir generol\xc4\x85 Lesep\xc4\x85 \xc4\xaf Egipt\xc4\x85 kaip diplomatus u\xc5\xbesienio ry\xc5\xa1iams. Jis susitar\xc4\x97 su Ali Pa\xc5\xa1a, kuris veik\xc4\x97 kaip Osman\xc5\xb3 vicekaralius. 1815 m. Drovetti atsistatydino i\xc5\xa1 konsulo pareig\xc5\xb3, bet liko Egipte. Prad\xc4\x97jo keliauti po \xc5\xa1al\xc4\xaf, u\xc5\xbesiimti kasin\xc4\x97jimais ir antikvarini\xc5\xb3 senien\xc5\xb3 paie\xc5\xa1komis bei kaupimu. 1829 m. v\xc4\x97l buvo paskirtas Pranc\xc5\xabzijos konsulu Egipte._NEWLINE_Rinkdamas savo kolekcijas Drovetti var\xc5\xbe\xc4\x97si su tokiais pa\xc4\x8diais kolekcionieriais kaip Giovanni Battista Belzoni ir brit\xc5\xb3 konsulu Henriu Soltu. Jis su jais gin\xc4\x8dijosi, pavyzd\xc5\xbeiui, d\xc4\x97l Fil\xc4\x97je rasto obelisko ir pana\xc5\xa1iai. Drovetti, kaip archeologo darbas, iki \xc5\xa1iol yra vertinamas gana dviprasmi\xc5\xa1kai, pagrindin\xc4\x97 to prie\xc5\xbeastis, kad jis suniokojo daugel\xc4\xaf eksponat\xc5\xb3, taip siekdamas pakelti j\xc5\xb3 kainas, pavyzd\xc5\xbeiui, i\xc5\xa1 surast\xc5\xb3 kapuose vaz\xc5\xb3, dal\xc4\xaf j\xc5\xb3 sudau\xc5\xbeydavo, supjaustydavo obeliskus, kad juos b\xc5\xabt\xc5\xb3 patogiau transportuoti ir pana\xc5\xa1iai._NEWLINE_Bernardino Drovetti taip pat keliavo ir tar\xc4\x97si su kolekcionieriais tokiais kaip \xc5\xbdanas \xc5\xbdakas Rifaud, Frederiku Cailliaud, Robertu Ri\xc4\x8derdsonu, Aleksandru Ri\xc4\x8di, Enegildo Frediani, Karlu Vidua, Eduardu Montule, Francu Christianu Gau ir \xc5\xbdanu Dubua Ayme._NEWLINE_Rifaud ir Cailliaud buvo jo palydovai kelion\xc4\x97je nuo pirm\xc5\xb3j\xc5\xb3 dien\xc5\xb3, kai kirt\xc4\x99 antraj\xc4\xaf Nilo slenkst\xc4\xaf atrado Abu Simbelio \xc5\xa1ventykl\xc4\x85. Cailliaud buvo pranc\xc5\xabz\xc5\xb3 minerologas, geologas, rink\xc4\x99s \xc4\xafvairias uolienas. Drovetti d\xc4\x97ka jis buvo supa\xc5\xbeindintas su Ali Pa\xc5\xa1a.\n_START_SECTION_\nPalikimas\n_START_PARAGRAPH_\nBernardino Drovettis rinko visk\xc4\x85 Pranc\xc5\xabzijos vardu, bet jis taip pat pardavin\xc4\x97jo senienas auk\xc5\xa1tiems asmenims, nustatydamas auk\xc5\xa1tas kainas. 1824 m. Sardinijos karalius Karolis Feliksas nupirko did\xc5\xbei\xc4\x85j\xc4\x85 dal\xc4\xaf Drovetti surinktos kolekcijos, kuri\xc4\x85 sudar\xc4\x97 5,268 objektai. \xc5\xa0i kolekcija buvo eksponuojama Turino universitete, o v\xc4\x97liau perkelta \xc4\xaf naujai \xc4\xafkurt\xc4\x85 Turino Egipto muziej\xc5\xb3._NEWLINE_Bernardino Drovetti mir\xc4\x97 1852 m. kovo 9 d. Turine, Italijoje.\n_START_SECTION_\nPopuliarioje kult\xc5\xabroje\n_START_PARAGRAPH_\nBernardino Drovetti buvo portretizuotas Joseph Long 2005 m. BBC dokumentin\xc4\x97je dramoje Egypt.'